open-index/open-wikipedia-markdown huggingface dataset:
Gómez Manrique

**Gómez Manrique** foi un eclesiástico castelán pertencente á poderosa familia palentina dos Manriques de Lara, bispo de Palencia, bispo de Tui (1348-1351), arcebispo de Santiago de Compostela (1351-1362) e arcebispo de Toledo (1362-1375).

## Traxectoria 
Fillo de Pedro Ruiz Manrique de Lara (1270-1323), IV Señor de Amusco, e de Teresa Rodríguez de Sotomayor (nada c. 1310). Os seus irmáns foron Garci Fernández Manrique de Lara (c. 1305-1362), V Señor de Amusco e Pedro Manrique.

A súa nai casou en segundas nupcias con Garcilaso I de la Vega (1280-1328), chanceler do rei Afonso XI de Castela. Deste segundo matrimonio nacería a súa medioirmá Elvira Lasso de la Vega (nada c. 1325).

En 1367, no decurso da guerra polo trono de Castela entre Pedro I e Henrique II, despois da batalla de Nájera, foxe de Burgos para dirixirse ao Reino de Aragón na compañía do arcebispo de Zaragoza e da muller e fillos de Henrique II.

### Arcebispo de Toledo 
En 1369, ao pouco da morte de Pedro I e tras un duro cerco, o arcebispo Gómez Manrique e os nobres de Toledo entregaron a cidade a Henrique II (a cambio de que se restitúan todas as posesións que antano foron dela, como Puebla de Alcocer). Un decreto real confiscou os bens dos xudeus de Toledo e auméntalles os tributos.

O 23 de xuño de 1369 Gómez Manrique conseguiu que o rei Henrique II doe a cidade de Talavera de la Reina con todas as súas aldeas ao arcebispado de Toledo, a cambio da vila de Alcázar.

## Notas
Carrán real americano

O **carrán real americano** (***Thalasseus maximus***) é unha especie de ave Charadriiforme da familia Sternidae.

## Morfoloxía 
Ten un tamaño intermedio entre o carrán cristado e o carrán do Caspio. O peteiro é alongado e alaranxado. A cos das ás é agrisado cun ton máis claro có resto de carráns.

## Distribución 
Trátase dunha especie fundamentalmente americana. No Atlántico leste só cría de maneira confirmada en Mauritania. É observable en toda a costa noroeste de África, chegando ata a Península Ibérica.
Roger Golay

**Roger Golay**, nado en Xenebra o 23 de setembro de 1959, é un político suízo, presidente desde 2012 do Movemento dos Cidadáns Xenebrinos.

## Traxectoria 
Policía de profesión, co grao de mariscal (suboficial superior na policía cantonal xenebrina). Deputado no Gran Consello do cantón de Xenebra desde o 9 outubrode2005, e reelixido en 2009 mais en 2013.

En novembro de 2013, coa elección de Mauro Poggia ao Consello de Estado e a súa renuncia aoConsello Nacional, Roger Golay ocupou o seu escano en Berna, deixando o seu posto no seo do Gran Consello de Xenebra. En 2015 presentouse ao executivo do concello de Lancy, sen éxito.

## Notas
Galea

O termo **Galea** pode referirse a:

****Galea***, xénero de roedores da familia dos cavíidos.

Como topónimo, pode referirse a:

;En Galiza
***Galea**, lugar da parroquia de Valcarría, no concello de Viveiro;
***A Galea**, lugar da parroquia de Bealo, no concello de Boiro.

Amais, como apelido, pode referirse a:

***Noel Galea Bason** (nado en 1955), escultor e deseñador de moeda maltés.

## Véxase tamén
### Outros artigos
***Galera**, tipo de embarcación, chamada antigamente **galea**;
***Gálea**, tipo de casco militar romano;
***Galea aponeurótica**, parte da cabeza.
Pablo Escobar

**Pablo Emilio Escobar Gaviria**, nado en Rionegro, Antioquia, o 1 de decembro de 1949 e finado en Medellín o 2 de decembro de 1993, foi un narcotraficante colombiano. Foi o máximo líder do Cartel de Medellín e do grupo coñecido como *Los Extraditables*, chegou a ser o home máis poderoso da mafia colombiana, e mailo criminal máis rico e perigoso da súa época en todo o mundo.

## Traxectoria 
As autoridades vincúlano ao asasinato de máis de 10.000 persoas; un dos seus principais gardacostas e lugartenentes, John Jairo Velásquez Vásquez, alias *Popeye*, relacionouno co asasinato de centos de persoas. No medio da guerra encarnizada que realizou contra o Estado colombiano desde 1984, a súa organización foi responsable de numerosos actos de terrorismo, entre eles, a colocación de máis de 250 bombas e ducias de matanzas que deixaron un total de 1.142 civís mortos, sen contar os miles de vítimas colaterais froito do fogo cruzado coas autoridades en Antioquia e Medellín. Foi responsable do asasinato de 657 policías entre 1989 e 1993, e dun feroz enfrontamento co Cartel de Cali, os paramilitares do Magdalena Medio e finalmente con Los Pepes.

Organizou e financiou unha extensa rede de sicarios e, cos seus actos terroristas mediante o emprego de coches bomba nas principais cidades, desestabilizou Colombia, converténdose no criminal máis buscado do mundo a comezos dos anos 1990. Tras fuxir do cárcere en xullo de 1992, o goberno de Colombia destinou uns catro mil efectivos e unha cantidade inxente de recursos para conformar o denominado Bloque de busca e recapturalo. Tras dezasete meses, e co apoio incondicional de grupos da intelixencia estadounidenses, localizárono nun barrio de Medellín, morrendo nun tiroteo coas forzas da lei.

Co comercio de cocaína amasou a fortuna máis grande do seu país e unha das meirandes do mundo. Alcuñado «El Patrón», a súa fortuna estimábase entre os 9.000 e 15.000 millóns de dólares, aínda que segundo varias investigacións e informes da prensa especializada, o tráfico de drogas reportoulle beneficios de 25.000 millóns de dólares.

## Notas
Casco de Montefortino

O **casco de Montefortino** é un tipo de casco militar romano empregado dende o século III a. C. até o século I. O seu nome débese ó cemiterio de Montefortino, onde se atoparon varios exemplares.

## Notas
Casco Coolus

miniatura|Casco tipo Coolus.

O **casco Coolus** é un tipo de casco militar romano empregado dende o século III a. C. até o século I. Coexistiu co casco de Montefortino.
Gálea

O **casco imperial romano** ou **gálea** (do latín clásico *galĕa*) é un tipo de casco militar romano, provisto de protectores das meixelas, empregado polas lexións romanas da época do Imperio. Substituíu o casco de Montefortino e o casco Coolus.

Era de coiro, no cal se diferenciaba do *cassis* (que era de metal); con todo os escritores, inda os militares, non sempre observan esta distinción. Sábese que no exército de Servio Tulio levaban gálea os cidadáns das tres primeiras clases, os cales ían armados á grega. Propercio (XIV, 10, 20) presenta a Rómulo levando unha *galea lupina* (casco de pel de lobo) e, en efecto, os vélites romanos levaban unha pel deste animal enriba do casco e os augures, por unha reminiscencia dun antigo costume, levaban na cabeza unha pel de animal.

A arte plástica puxo a certas figuras o casco metálico en forma de refugallo dun animal, como se ve no Hércules do frontón de Exina.

## *Galearius* 
O *galearius* era, segundo algúns, o servo encargado de levar a gálea durante as marchas.

miniatura|170px|Casco imperial ou gálea.|centro

## Véxase tamén 
### Outros artigos 
* Casco Coolus
* Casco de Montefortino
Cavia (homónimos)

O termo **Cavia** pode referirse a:
* ***Cavia***, un xénero de  roedores, o tipo da familia dos cavíidos.
* **Cavia**,  municipio da provincia de Burgos.
* **Cavia**, empresa xaponesa de videoxogos.
; Apelidos
Por outra parte, **Cavia** é un apelido de:
* Ramón Rubial Cavia (1906-1999), dirixente socialista español, presidente do PSOE até a súa morte, e primeiro Lehendakari vasco da etapa preautonómica.
* Mariano de Cavia (1855-1919), xornalista español.
Cavia (xénero)

***Cavia*** é un xénero da orde dos roedores, suborde dos histricomorfos e infraorde dos histricognatos, que é o tipo da familia dos cavíidos (*Caviidae*).

Todas as súas especies son propias de Suramérica, e a máis coñecida delas é a cobaia, ou coello de Indias, *Cavia porcellus*, unha especie doméstica.

## Taxonomía 
### Descrición 
O xénero foi descrito por primeira en 1778 vez polo naturalista alemán Pallas, 1776, que deu como especie tipo a *Cavia cobaya*, especie que Linneo denominara *Mus porcellus* en 1758. antigamente denominados xenericamente como caribes, aínda que non teñen relación con estes. *Cabiai* pode ser unha adaptación da *çavia* do portugués antigo (hoxe *savia*), nome de dúas especies de ratas espiñentas, que modernamente se denominan *sauiá*, do tupí *saujá*.

### Especies 
Segundo *MSW* e mais o SIIT, na actualidade recoñecense dentro do xénero as seguientes 6 especies:
[miniatura|240px|*[Cavia porcellus*.]]
* *Cavia aperea*
* *Cavia fulgida*
* *Cavia intermedia*
* *Cavia magna*
* *Cavia porcellus*
* *Cavia tschudii*

## Notas 
## Véxase tamén 
### Bibliografía 
* McKenna, Malcolm C. & Susan K. Bell (1997): "Hystricognathi" en *Classification of mammals above the species level* Nova York: Columbia University Press ISBN 0-231-11012-X. 	 
* Woods, Charles A. & C. William Kilpatrick, "Hystricognathi" en Wilson, Don E. & DeeAnn M. Reeder, eds. (2005): *Mammal Species of the World: A Taxonomic and Geographic Reference*, 3rd ed., vol. 2. Baltimore, Maryland, USA: The Johns Hopkins University Press. ISBN 0-8018-8221-4.

### Outros artigos 
* Roedores
* Histricomorfos
* Histricognatos
* Cavíidos

### Ligazóns externas 
* El Comercio - *El cuy de la mar océano, el navegante que vino del África.* 
* Revista chilena de historia natural - Diversidad molecular entre cuyes domésticos *(Cavia porcellus)* y su relación filogenética cercana con la especie silvestre andina *Cavia tschudii*. 
* *Cavia* na EOL
Sharna Bass

**Sharna Bass**, nada en Londres o 21 de maio de 1997 é unha cantante inglesa. Colaborou no sinxelo de Clean Bandit "Extraordinary". Bass ten un irmán, Sean Bass, que tamén colaborou con Clean Bandit na canción Stronger.

## Discografía 
### Sinxelos 
;Como artista colaboradora

## Notas
Entalladura

[miniatura|Entalla nun selo exipcio. [Museo do Louvre|Louvre.]]
Chámase **entalladura** ou **entalla** a toda pedra dura gravada en oco, especialmente a empregada como selo. As pedras finas que se empregan para tales efectos adoitan ser ágatas, cornalinas, esmeraldas, ametistas, granates e lapislázuli.

A arte de producir camafeos e outros obxectos semellantes coma entalles chámase glíptica (do grego *glypho*, 'gravar') e é un xeito especial da arte da escultura. As producións da glíptica serviron desde os tempos máis remotos da Historia para realizar selos, artigos de ornamentación e obxectos piadosos ou propios da superstición.

## Notas 
## Véxase tamén 
### Outros artigos 
* Glíptica
* Camafeo
Berri Txarrak

**Berri Txarrak** (en galego "Malas novas") é un grupo de rock alternativo e nu metal formado en 1994 en Lekunberri, Navarra. Está formado por Gorka Urbizu como voz principal e guitarra, David González no baixo e Galder Izagirre na batería.

É un dos grupos máis recoñecidos do panorama musical vasco a escala internacional. Conta con máis dunha decena de álbums publicados ó longo dos seus máis de 20 anos de traxectoria, de entre os cales destacan *Jaio.Musika.Hil* publicado en 2005, *Payola* en 2009 ou *Denbora Da Poligrafo Bakarra* a finais de 2014.

En decembro de 2018, anunciaron que despois de rematar a súa xira "Ikusi Arte Tour 2019" tomarían un descanso indefinido.

## Discografía 
* *Maketa - Non comercializada
* *Berri Txarrak* - 1997 (GOR Diskak)
* *Ikasten* - 1999 (GOR Diskak)
* *Eskuak/Ukabilak* - 2001 (GOR Diskak)
* *Libre ©* - 2003 (GOR Diskak)
* *Jaio.Musika.Hil* - 2005 (GOR Diskak)
* *Payola* - 2009 (Roadrunner / Only In Dreams)
* *Haria* - 2011 (Kaiowas Records / Only In Dreams)
* *Denbora Da Poligrafo Bakarra* - 2014 (Only in Dreams)
* *Infrasoinuak* - 2017

### Álbums en directo 
* *Zertarako Amestu* - 2007 [DVD] (GOR Diskak)

### Recompilatorios 
* *Denak ez du balio (SINGLES 1997-2007)* (recompilatorio) - 2010 (GOR Diskak)

### Participación noutros álbums 
* *Nafarroa, hitza dantzan* 2001 (GOR Diskak).
* *Navarra, tierra de rock / Rock Lurraldea*
* *Tributo a Judas Priest* - 2000 (Zero Records)
* *Bisai Berriak* - 2002
* *Nostrat'' - KOP

## Notas 
## Véxase tamén 
### Ligazóns externas 
*Páxina oficial
Necrofaxia

miniatura|dereita|As larvas da mosca *Sarcophaga* aliméntanse de carne de corpos mortos (na foto un adulto).
A **necrofaxia** é o acto de comer corpos ou prea que non foi matada co propósito inicial de ser inxerida. A palabra deriva do grego, "*nekros*" que quere dicir 'corpo' ou 'morte' e "*phagos*" que significa 'comer'.

## Bioloxía 
As especies que se alimentan parcial ou completamente doutros animais mortos (é dicir, de prea) chámanse necrófagos. Os exemplos máis coñecidos destas bestas son as hienas e os voitres. Algúns insectos tamén comen prea para proverse de proteínas.
Parque Nacional do Gran Paradiso

O **Parque Nacional do Gran Paradiso** sitúase en Italia, nas rexións do Val de Aosta e Piemonte. Foi o segundo parque nacional de Italia, tras o parque do Abruzzo. Foi un dos pioneiros no conservacionismo europeo e consta dun total de 56&nbsp;000 hectáreas.

## Orografía 
miniatura|dereita|Lago Djouan no Parque Nacional
Situado nos Alpes Graios, a paisaxe salienta polo quebrado da súa orografía. O punto culminante é o Gran Paradiso (4061 metros) cuxo cumio foi alcanzado por vez primeira polo inglés John Cowell. Outros cumios salientabeis son a *Torre do Gran Pietro* (3692mt), o *Herbeter* (3778mt) e o *Ciarforon* (3642mt).

Existen profundos vales, que nalgúns casos baixan ata os 500 metros de altura, moitas veces cruzados por torrentes e ríos fortemente estacionais. Debida a estas diferenzas de altitude créanse áreas con microclimas diferentes en función da altitude. Condicionando así a supervivencia das especies vexetais, creando o que se chaman *pisos de vexetación*. O primeiro deles é o prealpino, que chega ata os 1500 metros con mestos bosques de folla caduca. Por enriba, e ata os 1700, sitúase o piso montano, onde predomina a asociación faia-abeto, que sobreviven ó alto índice de humidade. O piso subalpino acada os 2400 metros, co piñeiro negral como árbore predominante e extensas pradeiras. Estas pradeiras son o hábitat idóneo para diversas especies florais, que acadan o seu esplendor en primavera e verán. Bos exemplos son a *Scutellaria Alpina*, a *Campanula Schenchzeri*, *Sempervivum Arachnoideum* e a *Pulsatilla Alpina*. Por último, o estrato alpino presenta unicamente vexetación en forma de herba ou liques. Finalmente está o piso nival, onde a presenza das neves perpetuas case imposibilitan a vida vexetal, coa excepción de algas, liques ou a *Ranúnculus
glacialis*, xoia botánica do parque.

## Historia 
O parque creouse no 1922, mais a protección da zona é moi antiga. Xa no 1821, o reino de Sardeña decreta a prohibición de cazar animais na rexión do Gran Paradiso. Anos máis tarde, o rei victor Manuel II instaura unha reserva real de caza coa intención de evitar a extinción da cabra montesa. Grazas a estas medidas cifránronse uns 2000 individuos, 25 anos despois. Actualmente a cabra montesa dos alpes, ou íbice, conta hoxe en día cuns 4000 exemplares, sendo a especie totémica do parque. Posteriormente o parque foi divulgado e defendido polo naturalista italiano Daniele Pellegrini.

## Fauna 
Ademais da cabra montesa, tamén existen rebezos (uns 7000 exemplares) e marmotas. Porén, outras especies téñense extinguido totalmente nas rexións do parque. Especialmente o referido ós grandes depredadores: o lobo desaparecido no 1912, o lince boreal no 1918 e a lontra no 1930. Deles, o lince foi reintroducido no 1975 coa solta de dous adultos. Entre as aves, tamén hai especies extintas coma o quebraosos (o último exemplar confirmado data do 1957). A aguia real estivo a piques de correr a mesma sorte, pero grazas ás diferentes medidas hoxe dispóñense de case unha decena de parellas reprodutoras.
Outras especies interesantes son o peto negro, choias e choias de bico amarelo, o galo lira común e a víbora aspid.
Lenda das catro barras de sangue

[miniatura|300px|*Mort de Guifré el Pelós*, de [Claudi Lorenzale i Sugrañes, ca. 1843]]
A **lenda das catro barras de sangue** (en ) é unha lenda sobre a orixe da Senyera Reial que aparece por primeira vez en 1551 na *Segunda parte de la crónica general de España*, unha crónica editada en castelán en Valencia, obra de Pere Antoni Beuter. Esta lenda sitúa a orixe da Senyera Reial na persoa de Guifré el Pilós, e máis concretamente, narra que o sinal das catro barras foi creado despois dunha batalla contra os normandos, cando o rei dos francos mollou a súa man no sangue das feridas de Guifré el Pilós, e pasou despois catro dedos por enriba do escudo do conde de Barcelona dicindo: «estas serán as vosas armas, conde».

A *lenda das catro barras de sangue* non aparece en ningunha historia antes da obra de Beuter de 1551, mais a adscrición da Senyal Reial á liñaxe dos condes de Barcelona xa fora estabelecida polos reis de Aragón no século XIV. No século XV apareceron versións primarias da lenda que explicaban a creación deste símbolo heráldico nunhas marcas de sangue feitas sobre un escudo dourado até que, finalmente, no século XVI foi o mesmo Beuter quen advertiu que atopara a lenda de Guifré el Pilós e das barras de sangue nuns supostos «*cuadernos de mano*» (cadernos manuscritos), sen dar máis indicacións. Se ben non se pode dicir con absoluta seguridade que Beuter fose o creador da lenda, semella claro que o recurso dos supostos «*cuadernos de mano*», ou ben remite a unha fonte anterior, ou ben foi un subterfuxio para evitar calquera crítica posterior.

A lenda valenciana das catro barras de sangue foi un éxito inmediato e fulminante, sendo a partir dese intre copiada por tódolos historiadores posteriores tomándoa por verídica. Non foi até 1812 que o historiador catalán Joan de Sans i de Barutell desacredita calquera veracidade á lenda valenciana das catro barras, sinalando as incoherencies históricas que se presentan respecto Guifré el Pilós (c. 840-897), mentres que o heraldista Faustino Menéndez Pidal de Navascués demostrou que a heráldica non apareceu en Europa até o segundo cuarto do século XII (1125-1150). Malia que en 1812 Joan de Sans i de Barutell desacreditou totalmente a historicidade da lenda, non deixou de ser unha lenda moi popular, razón pola cal varios artistas sentiron a necesidade de reproducila graficamente e de glosala con poemas.

## Véxase tamén 
### Outros artigos 
* Senyera Reial
* Estelada
* Bandeira de Cataluña
* Bandeira da Comunidade Valenciana
* Bandeira de Aragón
* Escudo de Aragón
Campionato europeo de baloncesto de 2015

O **Campionato de Europa de Baloncesto de 2015** foi a 39ª edición do Campionato Europeo de Baloncesto da FIBA, torneo organizado por FIBA Europa. Tivo lugar en catro países diferentes (Croacia, Francia, Alemaña e Letonia), converténdose no primeiro EuroBasket en ser organizado en máis dun país. Comezou o 5 de setembro de 2015 e rematou coa final o 20 de setembro de 2015.

As dúas seleccións finalistas clasificáronse para os Xogos Olímpicos de 2016. Os clasificados do 3º ó 7º posto, clasificáronse para o Preolímpico de 2016 que se disputou do 5 ó 11 de xullo de 2016.

## Sedes 

## Grupos 
O sorteo tivo lugar o 8 de decembro de 2014 en Disneyland, en París.

## Calendario 
### Primeira fase 
#### Grupo A 
**Sede**: Montpellier, Francia

#### Grupo B 
**Sede**: Berlín, Alemaña

#### Grupo C 
**Sede**: Zagreb, Croacia

#### Grupo D 
**Sede**: Riga, Letonia

### Segunda fase 
**Sede**: Lille, Francia

## Estatísticas 
### Líderes individuais 
|style="width: 33.33%;" align="left" valign="top" |

#### Rebotes 
|style="width: 33.33%;" align="left" valign="top" |

#### Asistencias 
|}

|style="width: 33.33%;" align="left" valign="top" |

#### Roubos 
|style="width: 33.33%;" align="left" valign="top" |

#### Minutos 
|}

## Véxase tamén 
### Ligazóns externas 
* Sitio web oficial do FIBA European Championship 2015
Caviinos

[miniatura|250px|*[Microcavia australis*.]]

A dos **caviinos** (*Caviinae*) é unha subfamilia de mamíferos da orde dos roedores, suborde dos histricomorfos e infraorde dos histricognatos que reúne a todos os membros vivos da familia dos cavíidos, a excepción das maras, a capibara e ás dúas especies do xénero *Kerodon*.

## Taxonomía 
### Descrición 
A subfamilia foi descrita por primeira vez en 1817 polo naturalista ruso de orixe saxoa Gotthelf Fischer von Waldheim, en *Mem. Soc. Imp. Nat.*, Moscova, **5**: 372. Pola súa parte, baseándose na técnica do reloxo molecular, Opazo suxeríu que o xénero *Kerodon* separouse do xénero *Hydrochoerus* (capibaras) ao final do mioceno medio.

### Clasificación 
Ademais de numerosos xéneros extinguidos, na actualidade recoñécense na subfamilia os seguintes xéneros, especies e subespecies viventes:

* '*Xénero *Cavia'''*
** *Cavia aperea* 
*** *C. a. aperea*
*** *C. a. guianae*
*** *C. a. hypoleuca*
*** *C. a. pamparum*
*** *C. a. patzelti*
*** *C. a. rosida*
*** *C. a. fulgida*
*** *C. a. intermedia*
*** *C. a. magna*
** *Cavia porcellus*
** *Cavia tschudii*
*** *C. t. tschudii*
*** *C. t. arequipae*
*** *C. t. festina*
*** *C. t. osgoodi*
*** *C. t. sodalis*
*** *C. t. stolida*
* *'Xénero *Galea*'*
** *Galea flavidens*
** *Galea musteloides*
*** *G. m. musteloides*
*** *G. m. auceps*
*** *G. m. demissa*
*** *G. m. leucoblephara*
*** *G. m. littoralis*
** *Galea spixii*
*** *G. s. spixii*
*** *G. s. palustris*
*** *G. s. wellsi*
* *'Xénero *Microcavia*'*
** *Microcavia australis*
*** *M. a. australis*
*** *M. a. maenas*
*** *M. a. salinia*
** *Microcavia niata*
*** *M. n. niata*
*** *M. n. pallidior*
** *Microcavia shiptoni*

## Notas 
## Véxase tamén 
### Bibliografía 
* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Rowe, D. L. & R. L. Honeycutt (2002): "Phylogenetic relationships, ecological correlates, and molecular evolution within the Cavioidea (Mammalia, Rodentia)". *Molecular Biology and Evolution* **19**: 263-277.
* Woods, C. A. & Kilpatrick, C. W. (2005): "Infraorder Hystricognathi". En Wilson, D. E.; Reeder, D. M. *Mammal Species of the World: A Taxonomic and Geographic Reference* 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0, pp.&nbsp;1552–1555.

### Outros artigos 
* Roedores
* Histricomorfos 
* Histricognatos
* Cavíidos

### Ligazóns externas 
* *Caviinae* na ADW. 
* *Caviinae* na EOL.
* *Subfamily Caviinae''  en Foissilwoks.
Juwan Howard Jr.

**Juwan Howard Jr.**, nado o 5 de febreiro de 1992 en Detroit, Míchigan, é un xogador profesional de baloncesto estadounidense. É fillo do All-Star da NBA Juwan Howard. Xoga na posición de Ala e mide 1,96 metros.

## Traxectoria
Formado na Universidade de Detroit, O seu último foi Club Baloncesto Breogán de Lugo da Liga LEB.

## Traxectoria 
### Equipos 
* Detroit Titans (NCAA I, 2012-2015)
* CB Breogán (LEB, desde 2015)

## Véxase tamén 
### Ligazóns externas 
* Perfil na web oficial dos Detroit Titans 
* Perfil en espn.go 
* Nova da fichaxe na web do Breogán
Poza da Moura

A **poza da Moura** son unhas pozas froito do río Freixa na parroquia de Domaio (Moaña).

A poza e mailo sendeiro que percorre as distintas fervenzas contan con muíños e canalizacións antigas, así como camiños tradicionais. Formando un sendeiro de interese cultural, ecolóxico e histórico. O río Miñouba conta con apenas 3,8&nbsp;km pero un gran desnivel e o seu caudal atópase moi suxeito ás condicións meterolóxicas e as precipitacións. Discorre pola beira sur do monte Faro de Domaio e remata na ría de Vigo.

## Galería 

Poza da Moura (Domaio, Moaña).jpg|Poza da Moura.
Río Freixa (Domaio, Moaña).jpg|Río Freixa.
Ruta do río Freixa e da Miñouba.jpg|Ruta do río Freixa e da Miñouba.
Rego da Miñouba.jpg|Rego da Miñouba.

## Notas
Obra derivada

right|thumb|300x300px|Esta montaxe fotográfica de imaxes diferentes é un exemplo de obra derivada.Unha **obra derivada** é, en termos lexislativos de dereitos de autor, unha obra intelectual creada a partir dunha ou outras xa existentes incluíndo aspectos que poden estar suxeitos a dereitos de autor. A obra derivada debe garantir os dereitos de autor da obra orixinal. Exemplos de obras derivadas poden ser unha tradución, unha adaptación musical, unha adaptación a outro medio de comunicación ou un resumo.

## Obras derivadas e reproducións 
Unha obra derivada presupón unha transformación, modificación ou adaptación dunha obra garantindo os dereitos de autor. Unha transformación puramente mecánica dunha obra orixinal (ex. criptográfica, duplicado) non é unha obra derivada senón unha reprodución.

A miúdo os requisitos que definen unha obra derivada non están ben definidos.

## Dereitos sobre a obra derivada 
Segundo o Convenio de Berna, as obras derivadas gozan dos mesmos dereitos que as obras orixinais, sen detrimento da/s obra/s orixinal/is na/s que se basea/n. Unha obra derivada é propiedade do seu autor, a condición de que non limite os dereitos de autor do autor da obra orixinal; por iso é preciso contar coa autorización do autor orixinal, a non ser que o traballo dispoña dunha licenza libre ou se atope en dominio público.

De acordo ao Copyright Act presente no título 17 do Código dos Estados Unidos:

O dereito francés prefire o termo *œuvre composite* (en español: obra composta) aínda que tamén se utiliza ás veces *œuvre dériviée.* Defínese no artigo L 113-2, parágrafo 2 do *Code da propriété intellectuelle* como:

No dereito chileno doutra banda, a letra i do artigo 5 da Lei 17336 sobre Propiedade intelectual defínea como:

A lei de propiedade intelectual española define o que é unha obra derivada:

## Notas
ChEMBL

**ChEMBL** ou **ChEMBLdb** é unha base de datos química revisada manualmente de moléculas bioactivas con propiedades de fármaco.
É mantida polo Instituto Europeo de Bioinformática (EBI, *European Bioinformatics Institute*), do Laboratorio de Bioloxía Molecular Europeo (EMBL, *European Molecular Biology Laboratory*), con sede no Wellcome Trust Genome Campus, en Hinxton, Reino Unido.

A base de datos coñecida orixinalmente como StARlite, foi desenvolvida por unha compañía de biotecnoloxía chamada Inpharmatica Ltd. máis tarde adquirida por Galapagos NV. Os datos foron comprados por EMBL en 2008 cun bono de The Wellcome Trust, o que tivo como resultado a creación do grupo de quimioxenómica ChEMBL no EMBL-EBI, encabezado por John Overington.

## Alcance e acceso 
A base de datos ChEMBL contén datos de bioactividade de compostos contra dianas de drogas. A bioactividade infórmase en Ki, Kd, IC50, e EC50. Os datos poden ser filtrados e analizados para desenvolver libarías de cribado (screening) de compostros para a identificación durante o descubrimento de fármacos.

ChEMBL versión 2 (ChEMBL_02) lanzouse en xaneiro de 2010, e incluía 2,4 millóns de medidas de bioensaios que abranguían 622.824 compostos, incluíndo 24.000 de produtos naturais. Isto obtívose da revisión de 34.000 publicacións de doce revistas de química medicinal. A cobertura de ChEMBL dos datos de bioactividade dispoñible foi medrando ata converterse na "máis completa vista nunha base de datos pública.".

O ChEMBL_10 engadiu os ensaios confirmatorios de PubChem, para integrar datos que son comparables co tipo e clase de datos contidos en ChEMBL.

Pode accederse a ChEMBLdb por medio dunha interface web ou pode ser descargado por FTP. Está formateado dunha maneira que facilita o minado de datos computarizado, e trata de estandarizar actividades entre diferentes publicacións, para permitir análises comparativas. Estes inclúen Kinase SARfari, un banco de traballo (*workbench*) de quimioxenómica integrado enfocado ás quinases. O sistema incorpora unha secuencia de ligazóns, estrutura, compostos e datos de cribado (screening).

GPCR SARfari é un *workbench* similar centrado nos GPCRs, e ChEMBL-NTD (ChEMBL-Neglected Tropical Diseases) é un depósito dedatos de cribado primario e química medicinal de acceso aberto dirixido a enfermidades tropicais endémicas de rexións subdesenvolvidas de África, Asia, e as Américas. O propósito principal de ChEMBL-NTD é proporcionar ficheiros permanentes e libremente accesibles e un centro de distribución para os datos depositados.

## Notas 
## Véxase tamén 
### Outros artigos 
* ChEBI
* DrugBank

### Ligazóns externas 
* ChEMBL: Quick Tour on EBI Train OnLine
* ChEMBLdb
* Kinase SARfari
* ChEMBL-Neglected Tropical Disease Archive
* GPCR SARfari
* The ChEMBL-og: Datos abertos e blog sobre o descubrimento de fármacos do equipo ChEMBL.
ZOO (grupo musical)

**ZOO** é un grupo musical valenciano en lingua catalá. Nado no 2014 e activo até mediados de 2024, o seu estilo céntrase no rap, o hip hop, o rock e o ska pero tamén mestura ritmos electrónicos. As letras das cancións son políticas.

Xurdiu no 2014 da man de Panxo (Toni Sánchez), exmembro de Orxata Sound System e de Sophy Zoo, grupo de rap en castelán en activo dende 2008.

## Discografía 
*Tempestes venen del sud* foi o seu primeiro álbum, que contiña "Estiu", e foi producida pola discografía "Propaganda pel fet" e que foi lanzado o  21 de outubro do ano 2014. O segundo disco, *Raval*, foi lanzado no 2017. Durante o ano 2018, publicaron catro sinxelos máis: *Robot*, *Omertà*, ''Cançons d'ofrena* e *Karrer de l'amargura (Basque remix)*. Todos os sinxelos de 2018 foron recompilados no EP *EP2K18.*

; Álbums
* *Tempestes venen del sud* (2014)
* *Esbarzers i camins* (2016)
* *Raval* (2017)
* *EP2K18* (2018)
* *Llepolies'' (2021)

## Notas 
## Véxase tamén 
### Ligazóns externas 
* Páxina oficial
Galea (xénero)

***Galea*** é un xénero da orde dos roedores, suborde dos histricomorfos, infraorde dos histricognatos, familia dos cavíidos e subfamilia dos caviinos, coñecidos na bibliografía internacional como *cobaias de dentes amarelos*.

O número de especies que integran este xénero é controvertido. Segundo Cabrera (1961), o xénero comprendería 5 especies viventes, habitantes das estepas do oeste e o sur de Suramérica. Porén, actualmente, só se consideran como válidas tres especies, 
ou catro, segundo os autores.

## Taxonomía 
### Descrición 
O xénero foi descrito en 1832 polo médico e naturalista alemán Franz Julius Ferdinand Meyen, en *Nouv. Acta Acad. Caes. Leop.-Carol.* **16**: 597.

### Clasificación 
Na actualidade, *MSW* recoñece no xénero as seguintes especies e subespecies viventes:
 
* '*Xénero *Galea'''*
** *Galea flavidens*
** *Galea musteloides*
*** *G. m. musteloides*
*** *G. m. auceps*
*** *G. m. demissa*
*** *G. m. leucoblephara*
*** *G. m. littoralis*
** *Galea spixii*
*** *G. s. spixii*
*** *G. s. palustris*
*** *G. s. wellsi*

## Notas 
## Véxase tamén 
### Bibliografía 
* McKenna, Malcolm C. & Susan K. Bell (1997): "Hystricognathi" en *Classification of mammals above the species level* Nova York: Columbia University Press ISBN 0-231-11012-X. 	 
* Woods, Charles A. & C. William Kilpatrick, "Hystricognathi" en Wilson, Don E. & DeeAnn M. Reeder, eds. (2005): *Mammal Species of the World: A Taxonomic and Geographic Reference*, 3rd ed., vol. 2. Baltimore, Maryland, USA: The Johns Hopkins University Press. ISBN 0-8018-8221-4.

### Outros artigos 
* Histricomorfos
* Cavíidos
* Caviinos

### Ligazóns externas 
* *Galea* na ADW.
* *Galea* na EOL.
* *Galea'' en BioLib.
Randa Jarrar

**Randa Jarrar**, nada en Chicago o 4 de xaneiro de 1978 é unha autora norteamericana en lingua inglesa de orixe palestina.

## Traxectoria 
Jarrar estudou escritura creativa no Sarah Lawrence College e fixo un mestrado en Estudos de Oriente Medio na Universidade de Texas en Austin. Así mesmo, conta cun Mestrado en Belas Artes (MFA polas súas súas en inglés) pola Universidade de Míchigan.

A súa primeira novela *Un mapa do lar* (Penguin, 2008), foi merecedora do Hopwood Award e do Arab-American Book Award. Publicou tamén algúns relatos e profesionalmente dedícase á docencia en Fresno (California).

Tamén ten obra publicada como tradutora.

## Obra 
* *Un mapa do lar* (*A Map of Home: A Novel*); Other Press, 2008. ISBN 1590512723.

### Tradución 
* *The Year Of The Revolutionary New Bread-making Machine* de Hassan Daoud, ISBN 9781846590269, Telegram, 2007
* *Qissat: short stories by Palestinian women*, coord. Jo Glanville, ISBN 9781846590122, Telegram, 2006

### Antoloxías 
* *Words Without Borders: The World Through the Eyes of Writers*, Alane Salierno Mason, Dedi Felman, Samantha Schnee (eds), Anchor Books, marzo 2007, ISBN 9781400079759
* "Why I Can't Stand White Women Belly Dancing" artigo en Salon.com marzo 2014

## Véxase tamén 
### Ligazóns externas 
* Páxina web da autora
All-Ireland Senior Football Championship 2015

O **All-Ireland Senior Football Championship 2015** foi a 128ª edición do campionato de fútbol gaélico máis importante do mundo, que se creou en 1887. No campionato participaron 33 equipos: 31 condados de Irlanda (todos menos Kilkenny), Londres e Nova York.

## Equipos 
No campionato participaron 33 equipos: 31 condados de Irlanda máis Londres e Nova York. Igual que en anos anteriores, os futbolistas do condado de Kilkenny no lograron facer un equipo. Nova York non participou nas eliminatorias.

## Estatísticas e resultados 
### 25px|border Connacht Senior Football Championship 
Na rolda preliminar Nova York perdeu con Galway 0-8 a 2-18.

#### Final 
### 25px|border Leinster Senior Football Championship 
Na fase preliminar disputáronse 3 partidos: Offaly 0-13 - Longford 0-16, Laois 3-16 - Carlow 0-8 e Louth 0-16 - Westmeath 3-14.

#### Final 
### 25px|border Munster Senior Football Championship 
#### Final 
### 25px|border Ulster Senior Football Championship 
Na rolda preliminar Donegal venceu a Tyrone 1-13 a 1-10.

#### Final 
## Eliminatorias 
### Rolda 1 
### Rolda 2 
### Rolda 3 
### Rolda 4 
## All-Ireland Series 
### Cuartos de final 
### Semifinais 
### Final 
## Véxase tamén 
### Outros artigos 
* All-Ireland Senior Football Championship

### Ligazóns externas 
* All-Ireland Senior Football Championship
Companyia Elèctrica Dharma

A **Companyia Elèctrica Dharma** é un grupo de música catalán procedente do barrio de Sants de Barcelona. Foi un dos grupos máis importantes do panorama musical catalán, pioneiros na fusión da música tradicional co jazz, o rock e a psicodelia. Entre os seus maiores éxitos están as cancións *La presó del rei de França*, *Inanahihé* ou*Stella Splenders*.

## Discografía 
* *Diumenge* (1975)
* ''L'oucomballa* (1976)
* *Tramuntana* (1977)
* *L'àngel de la dansa* (1978)
* *Ordinàries aventures* (1979)
* *L'Atlàntida* (1981)
* *Al Palau de la Música amb la Cobla Mediterrània* (1982)
* *Catalluna* (1983)
* *Força Dharma! Deu anys de resistència* (1985)
* *No volem ser* (1986)
* *Homenatge a Esteve Fortuny* (1987)
* *Fibres del cor* (1989)
* *Tifa Head* (1991)
* *Que no es perdi aquest so* (1993)
* *20 anys de Companyia Elèctrica Dharma* (1994)
* *El ventre de la bèstia* (1996)
* *Racó de món* (1998)
* *Sonada* (2000)
* *Llibre vermell* (2002)
* *Dharmasseria* (2004)
* *30 anys, la Dharma l'arma!* (2006)
* *El misteri d'en Miles Serra i les musiques mutants* (2008)
* *Monpou's mood Mariagneta and Patum Jack Blues'' (2010)

## Notas 
## Véxase tamén 
### Ligazóns externas 
*Páxina oficial
Intercambio de poboacións entre Grecia e Turquía

333px|miniatura|En amarelo, os territorios cedidos por Grecia a Turquía, despois do tratado de Lausana.
O **intercambio de poboacións entre Grecia e Turquía** foi o primeiro intercambio de poboacións a grande escala ou expulsión de acordo mutuo do século XX. Tratábase duns dous millóns de persoas, a maioría deles convertidos en refuxiados pola forza e *de jure* desnaturalizados dos seus países de orixe. O "Convenio de intercambio de poboacións grega e turca" foi asinado en Lausana, Suíza, o 30 de xaneiro de 1923, polos gobernos de Grecia e Turquía. O intercambio produciuse entre os cidadáns turcos de relixión ortodoxa grega estabelecidos en territorio de Turquía, e dos cidadáns gregos de relixión musulmá estabelecidos en territorio de Grecia. Os dirixentes de Grecia e Turquía viron a homoxeneización étnica resultante dos seus respectivos estados como positiva e estabilizadora, que axudou a fornecer a natureza de estado-nación dos dous estados.

## Desprazamentos 
A maioría dos gregos que vivían en Turquía xa foran expulsados cando se asinara o acordo e só quedaban por marchar uns 400&nbsp;000. En Grecia, o intercambio considerouse parte dos acontecementos chamados *Catástrofe de Asia Menor* (en grego: Μικρασιατική καταστροφή). Xa se tiñan producido desprazamentos de refuxiados e movementos importantes de poboación durante as Guerras balcánicas, a primeira guerra mundial, e a Guerra grecoturca (1919-1922). Estes intercambios incluían a expulsión de case 500&nbsp;000 turcos de Grecia e as súas illas, e arredor de 1&nbsp;500&nbsp;000 gregos de Asia Menor, Anatolia Oriental e Tracia.

O convenio afectaba as poboacións de xeito seguinte: case todos os cristiáns ortodoxos gregos (falasen grego ou turco) de Asia Menor, incluíndo unha poboación de lingua turca pero de relixión ortodoxa grega de Anatolia Central (Karamanlides), a rexión do Exeo (por exemplo, Esmirna, Aivali), a Rexión do Mar Negro (por exemplo, Trebisonda, Samsun), Prusa (Bursa), a rexión de Bitinia (por exemplo, Nicomedia (Izmit), Calcedonia (Kadıköy), Tracia oriental e outras rexións foron expulsados ou formalmente desnaturalizados do territorio turco. Esta poboación, arredor de medio millón, sumáronse ós máis dun millón de gregos xa expulsados polo exército turco antes da sinatura do tratado. Unhas 500&nbsp;000 persoas foron expulsadas de Grecia, a maioría turcos, e outros como os musulmáns gregos, musulmáns xitanos, pomacos, albaneses e romaneses.

## Véxase tamén 
### Outros artigos 
* Guerra de Independencia turca
Diabo

**Diabo** (en latín *diabolus*, do grego *διάβολος,* transliteración *diábolos*, derivado do verbo *διαβάλλω*, transliteración *diabállô*, co significado de 'calumniador' ou 'acusador') é o título máis común atribuído á entidade sobrenatural maligna da tradición cristiá. É tratado coma a representación do mal, na súa forma orixinal dun anxo querubín, responsábel da garda celestial, que foi expulsado dos Ceos por comezar unha rebelión de anxos contra Deus co obxectivo de tomar o trono. Ao seu aspecto inda descoñecido, moitas son as tentacións de reproducilo. O máis popular o levaría a ter unha cor vermella, con faccións humanas, mais con cornos, rabo afiado e un tridente na man, para remitir a un cetro. Outro xeito tamén común en canto ao aspecto corresponde á dun ser metade humano, metade bode, co pentagrama invertido inscritos no corpo (imaxe de Bafomet).
[miniatura|esquerda|Representación do diabo segundo [Dante Alighieri.]]

Anton LaVey, fundador da Igrexa de Satán, non o define como un deus nin un ser pensante, senón unha representación da gran forza que lle dá equilibrio ao universo.

## Notas 
## Véxase tamén 
### Outros artigos 
* Demo
* Demo (xudaísmo)
* Mefistófeles
LPSN

A **LPSN** ou **List of Prokaryotic names with Standing in Nomenclature** é unha base de datos en liña que mantén e proporciona os nomes correctos (segundo a nomenclatura e taxonomía aceptadas) e información relativa aos procariotas de acordo co Código Internacional de Nomenclatura das Bacterias (ou Código Bacteriolóxico), revisado desde 1997 ata xuño de 2013 por J. P. Euzéby. Desde xullo de 2013, a LPSN é revisada por Aidan C. Parte.

Na LPSN a taxonomía de bacterias e arqueas é actualizada por medio da revista International Journal of Systematic and Evolutionary Microbiology (IJSB/IJSEM).

LPSN está albergada nos servidores gandi.net localizados en Baltimore, USA.

O sitio web, ademais de manter o rexistro dos nomes taxonómicos actuais dos procariotas, ten varias fontes de referencias que explican os estándares mínimos para a descrición de novos taxons, aclaracións sobre gramática latina e grega e proporciona unha lista exhaustiva de coleccións de cultivos de todo o mundo que se dedican ao campo do cultivo de procariotas e outros.

## Notas 
## Véxase tamén 
### Ligazóns externas 
*Páxina de inicio da LPSN
*Páxinas de inicio de Culture Collection in the World
Senpai e kōhai

[miniatura|250px|Nas [educación do Xapón|escolas xaponesas incúlcanse dende moi novos a relación *senpai-kōhai*, como parte integral da súa vida diaria.]]
***Senpai*** (先輩, literalmente «compañeiro de antes») e ***kōhai*** (後輩, literalmente «compañeiro de despois») son termos provenientes do xaponés que describen unha relación interpersoal informal que está presente nas organizacións, asociacións, clubs, empresas e escolas do Xapón.

A relación *senpai-kōhai* é propiamente interdependente, xa que un *senpai* precisa dun *kōhai* e viceversa, e a relación estabelecida queda determinada pola data de entrada na organización.

## Notas 
## Véxase tamén 
### Ligazóns externas 
* Senpai Kohai
**Sempai*. *Anime News Network* 
* The martial arts system of aibudo - Senpai - Kohai 
* Sempai and Kohai
Stuart Milner-Barry

**Sir (Philip) Stuart Milner-Barry**, nado en Hendon, Londres o 20 de setembro de 1906 e finado en Lewisham, Londres o 25 de marzo de 1995, foi un xogador de xadrez e funcionario público inglés, que tamén foi criptoanalista durante a segunda guerra mundial. Traballou en Bletchley Park e foi director do «Hut 6», unha sección responsable de desencriptar mensaxes que foran cifrados coa máquina Enigma alemá. Foi un dos catro principais descodificadores de Bletchley que asinaron unha influente carta mediante a cal fixeron unha petición directa de máis recursos ó daquela Primeiro Ministro Británico Winston Churchill. Despois da guerra va traballou no Tesouro da Súa Maxestade e posteriormente como administrador do Sistema de Honras Británico. No xadrez, representou a Inglaterra en torneos internacionais e deulle nome a diversas variantes de apertura.

## Notas
Referendo de autonomía de Galicia de 1936

O **referendo de autonomía de Galicia de 1936** celebrouse o 28 de xuño, no que votou o 74,56% do censo electoral (1&nbsp;343&nbsp;135 electores inscritos), cunha alta participación para a época. Dos 1&nbsp;000&nbsp;963 votos emitidos, 993&nbsp;351 foron a prol (o 99,24%), 6&nbsp;161 en contra e 1&nbsp;451 en branco.
[miniatura|Cartel de [Camilo Díaz Baliño a prol do estatuto.]]

## Detalle dos resultados 
[miniatura|275px|[Luís Manteiga nun mitin pro-estatuto o 27/6/1936 en Lugo.]]
;Resultados detallados por provincias:
[miniatura|300px|Cabeceira de *[La Voz de Galicia* o 28 de xuño.]]
[miniatura|dereita|[Ánxel Casal convida os outros alcaldes a acudir ó Congreso o 15 de xullo.]]

## Entrega do Estatuto en Madrid 
O 15 de xullo de 1936, unha comisión en representación do Comité Central da Autonomía de Galicia entregaba ó Presidente das Cortes, Diego Martínez Barrio, o texto do Estatuto aprobado en referendo. Esta comisión estaba formada por unha nutrida representación de parlamentarios e políticos galegos, entre os que se encontraban Bibiano Fernández Osorio-Tafall e Enrique Rajoy Leloup (representando o Comité), os presidentes das catro xestoras provinciais (en función de Deputacións), os alcaldes das catro capitais de provincia e mailos de Santiago, Vigo, Ferrol e Viveiro e un grupo de deputados galegos da Fronte Popular (Castelao, Elpidio Villaverde, Fernández de la Vega, Ramón Beade, Alfredo Somoza, Celestino Poza, Guiance Pampín etc.).

En calquera caso, o estoupido da Guerra Civil o día 18 rematou brusca e definitivamente o proceso. O estatuto galego nunca chegou a entrar en vigor por mor do triunfo do bando nacional en Galicia tras o *Golpe de Estado*.

## Galería de imaxes 
## Notas 
## Véxase tamén 
### Bibliografía 
* 
* 
* , Xavier. (1985). *O galeguismo na encrucillada republicana (vol. II)*. "3.9.3. O triunfo efímero. De Febreiro a Xullo de 1936" Deputación de Ourense (tese de doutoramento). ISBN 84-85858-15-8.
* , Jorge (17/6/2009). "El «santo pucherazo» en Vigo" *La Voz de Galicia* .
* *Estatuto de autonomía de Galicia*, Enciclopedia Galega Universal, en liña.

### Outros artigos 
*Referendo de autonomía de Cataluña de 1931
*Referendo de autonomía do País Vasco de 1933
### Ligazóns externas 
* "Galizien (Spanien), 4. Juli 1936 : Autonomiestatut" Database and Search Engine for Direct Democracy .
Stephen Harper

miniatura|Stephen Harper durante unha visita oficial a México en 2014
**Stephen Joseph Harper**, nado en Toronto o 30 de abril de 1959, é un político canadense, o 22.º primeiro ministro do Canadá, desde 2006. e o líder do Partido Conservador.
## Traxectoria 
Harper foi un dos membros fundadores do Partido Reformista do Canadá en 1987. Parlamentario polo distrito electoral de Calgary Oeste de 1993 a 1997. Deixou a súa acta para ingresar no grupo de presión conservador Coalición Nacional de Cidadáns que dirixiu de 1998 a 2002. Cesou no posto para suceder a Stockwell Day como o dirixente da Alianza Canadense (herdeiro do Partido Reformista) e regresou en 2002 ao parlamento por Calgary Suroeste como Líder da Oposición. En 2003, logrou un acordo co dirixente do Partido Conservador Progresista do Canadá, Peter MacKay, para a fusión dos seus dous partidos para formar o Partido Conservador do Canadá, que o elixiu como o seu líder en marzo de 2004.

Tras as eleccións de 2006 Harper converteuse en primeiro ministro dun goberno en minoría, posto que mantivo despois das eleccións de 2008 no que o seu partido logrou unha pequena mellora na porcentaxe do voto popular, aumentando a representación Cámara dos Comúns do Canadá, con 143 de 308 asentos. En marzo de 2011 disolveuse o parlamento por unha moción de censura.

Nas eleccións Harper logrou formar un goberno en maioría, ao facerse o seu partido con 166 escanos e a maioría absoluta da cámara baixa.

## Notas
Tauranga

**Tauranga** (en ) é a cidade máis poboada e capital da rexión neozelandesa de Bay of Plenty, na Illa Norte. A zona foi colonizada polos maorís a finais do século XIII e a comezos do século XIX polos europeos. En 1963 foi constituída oficialmente como cidade. Cunha área urbana na que viven 127.700 habitantes (estimación de xuño de 2014), é a sexta cidade de Nova Zelandia por poboación. Tamén é un dos principais centros de negocios, comercio internacional, cultura, moda e horticultura do país. O porto de Tauranga é o meirande de Nova Zelandia en termos de volume de exportacións e eficiencia.

## Xeografía 
Tauranga atópase arredor dun gran porto que se estende ao longo do bordo occidental da baía da abundancia. Está protexida na costa pola illa Matakana e no interior polo xa extinto volcán Mauao

Tauranga é aproximadamente a antípoda da cidade andaluza de Xaén.

## Clima 
Tauranga ten un marcado clima oceánico, aínda que tamén pode ser descrito como subtropical por mor do alto grao de humidade nos meses de verán.

Durante o verán a cidade énchese de turistas, principalmente atraídos polas praias de area branca que se atopan entre a vila de Mount Maunganui e Papamoa.

## Notas 
## Véxase tamén 
### Ligazóns externas 
* Páxina oficial
Ourense Club de Fútbol

dereita|miniatura|Ourense CF 2022-23.

O **Ourense Club de Fútbol, S.A.D.** é un club de fútbol galego da cidade de Ourense, que na tempada 2025/26 militará na Primeira Federación. 

Foi fundado en 1977 co nome de **Puente Club de Fútbol**, trocando o seu nome polo de **Ponte Club de Fútbol** en 1996 e **Ponte Ourense Club de Fútbol** entre 1997 e 2014. Foi o primeiro club do fútbol español que se transformou en SAD militando na 3ª División. Xoga de local no Estadio do Couto, de titularidade pública.

## Historia 
En xullo de 2014 cambiou o seu nome de Ponte Ourense Club de Fútbol polo de Ourense Club de Fútbol, para participar no campionato de Primeira Autonómica. En 2023 venceu a Fase Autonómica Galega da Copa RFEF. Na tempada 2024-25 eliminou o CD Guijuelo, o Deportivo da Coruña e o Real Valladolid na Copa do Rei, mais caeu en oitavos de final fronte ao Valencia CF. Na tempada seguinte proclamouse campión da Copa Real Federación Española de Fútbol.

## Uniforme 
* **Uniforme titular**: Camiseta azul, pantalón azul e medias azuis.
* **Uniforme alternativo**: Camiseta fucsia, pantalón fucsia e medias fucsias.

## Datos do club 
* **Tempadas en 1ª División**:  0
* **Tempadas en 2ª División**:  0
* **Tempadas en 1ª Federación**:    1
* **Tempadas en 2ª Federación**:   2
* **Tempadas en 3ª Federación**:  15
***Tempadas en Preferente Futgal:**   9
***Tempadas en 1° Futgal:**  16
***Tempadas** **en 2° Futgal:**   4
***Tempadas en 3° Futgal:**   1

### Historial por tempadas 
|valign="top" width=0%|

|valign="top" width=0%|

|}

## Xogadores 
:*Categoría principal: Xogadores do Ponte Ourense CF.*

## Palmarés 
* **Segunda División RFEF (1):** 2023/24.
* **Preferente Galicia (1):** 1993/94.
* **Segunda Galicia (2):** 1978/79, 1991/92.
* **Terceira Galicia (1):** 1977/78.

## Notas 
## Véxase tamén 
### Ligazóns externas 
* Páxina oficial do club 
* Conta de Twitter oficial do club
* Páxina sobre o club